ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
பீடி, சுண்ணாம்புக்கல், டோலமைட் சுரங்கத் தொழிலாளர்கள், சினிமா தொழிலாளர்களின் குழந்தைகளுக்கு கல்வி உதவித்தொகை : மின்னணு முறையில் விண்ணப்பிக்கலாம்
இந்திய அரசின், மத்திய தொழிலாளர் மற்றும் வேலைவாய்ப்பு அமைச்சகத்தின் கீழ், பீடி, சுண்ணாம்புக்கல் மற்றும் டோலமைட் சுரங்கத் தொழிலாளர்கள் மற்றும் சினிமா தொழிலாளர்களி்ன் ஒன்றாம் வகுப்பு முதல் தொழில் முறை படிப்புகள் வரை பயிலும் குழந்தைகளுக்கு 2021-2022 ஆம் நிதியாண்டில் ரூபாய் 250 முதல் ரூபாய் 15000 வரை கல்வி உதவித் தொகை பெறுவதற்காக மின்னணு முறையில் விண்ணப்பங்கள் வரவேற்கப்படுகின்றன.
- http://scholarship.gov.in என்கிற தேசிய கல்வி உதவித் தொகை வலைத்தளத்தில் பூர்த்தி செய்யப்பட்ட விண்ணப்பங்களை மாணவர்கள் சமர்ப்பிக்கலாம்.
- ஒவ்வொரு மாணவரும், தங்களுக்கென தனியாக தேசியமயமாக்கப்பட்ட வங்கியின் மைய வங்கி அமைப்பு என்ற தொழில்நுட்ப முறையில் தங்களுடைய சேமிப்புக் கணக்கானது தேசிய மின்னணு பரிவர்த்தனை வசதிகளை பெற்றிருக்க வேண்டும்.
- விண்ணப்பதாரர்கள், தங்களது ஆதார் எண்ணை தங்களுடைய சேமிப்பு வங்கி கணக்குடன் இணைத்திருந்தால் மட்டுமே கல்வி உதவித் தொகை பெறுவதற்கு தகுதியுடையவராக கருதப்படுவர்.
- இத்திட்டத்தின் கீழ் கல்வி நிதி உதவித் தொகை பெறுவதற்கு விண்ணப்பதாரர்கள் தங்களது ஆதார் எண்ணை பயன்படுத்துவதற்கு மின்னணு முறையில் ஒப்புதல் வழங்க வேண்டும்.
- கல்வி நிறுவனங்கள் பங்களிப்பு மிகவும் முக்கியமானதாகும். பதிவு செய்யப்படாத பள்ளிகள் மற்றும் கல்லூரிகள், http://scholarship.gov.in என்ற தேசிய கல்வி உதவித்தொகை வலைத்தளத்தில் முதலில் பதிவு செய்தல் வேண்டும். பின்பு மேற்குறிப்பிட்ட வலைத்தளத்தில் குறிப்பிடப்பட்டுள்ள வழிகாட்டுதல்களின்படி அனைத்து விண்ணப்பங்களையும் ஆராய்ந்து ஒப்புதல் வழங்கி தங்களது கல்வி நிறுவனங்களின் பதிவு செய்யப்பட்ட முகவரியில் இருந்து சமர்ப்பிக்க வேண்டும். ஒருவேளை, கல்வி நிறுவனங்கள், மின்னணு விண்ணப்பங்களை தங்களின் பதிவு செய்யப்பட்ட முகவரியில் இருந்து சரிபார்க்காமல் அடுத்தகட்ட சரிபார்க்கும் முறைக்கு சமர்ப்பிக்கும் பட்சத்தில் அந்த விண்ணப்பங்களை மேற்கொண்டு கல்வி உதவித் தொகை பெறுவதற்கு செயல்படுத்த இயலாது.
வகுப்பு ஒன்று முதல் பத்து வரை விண்ணப்பங்கள் வந்து சேர வேண்டிய கடைசி நாள் 15.11.2021. மற்ற அனைத்து உயர் கல்வி மாணவர்களின் விண்ணப்பங்கள் வந்து சேர வேண்டிய கடைசி நாள் 30.11.2021.
மேற்கொண்டு விளக்கங்கள் மற்றும் உதவி பெறுவதற்கு அணுகவும்:-
மத்திய நல ஆணையர் அலுவலகம், தொழிலாளர் நல அமைப்பு,
தரைத்தளம், சிட்கோ நிர்வாக கிளை அலுவலக வளாகம்,
திரு.வி.க.தொழில் பூங்கா, கிண்டி, சென்னை – 600 032,
மின்னஞ்சல் – scholarship201718tvl[at]gmail[dot]com
தொலைபேசி எண்: 044-29530169
இந்த தகவல் திரு.பழ.ராஜேந்திரன்.,C.L.S., மத்திய நல ஆணையர், தமிழ்நாடு மற்றும் பாண்டிச்சேரி செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
இந்தியா-ஸ்வீடன் இடையேயான காணொலி மாநாட்டில் பிரதமர் தெரிவித்த தொடக்க கருத்துக்கள்
முக்கியத்துவம் வாய்ந்தவர்களுக்கு வணக்கம்!
இந்தியா-நோர்டிக் நாடுகள் இடையேயான முதலாவது மாநாட்டை 2018-ம் ஆண்டில் ஸ்வீடன் நடத்தியது. அந்த நேரத்தில், ஸ்டாக்ஹோம் நகருக்கு பயணம் மேற்கொள்ளும் வாய்ப்பை நான் பெற்றேன். இரண்டாவது இந்தியா-நோர்டிக் நாடுகள் மாநாட்டில் விரைவில் மீண்டும் சந்திப்பதற்கு எனக்கு வாய்ப்பு கிடைக்கும் என்று நான் நம்புகிறேன். மன்னரும், ராணியும் 2019-ம் ஆண்டில் இந்தியாவுக்கு பயணம் மேற்கொண்டது எங்களுக்கு கிடைத்த மிகப்பெரும் பாக்கியமாக கருதுகிறோம்.
முக்கியத்துவம் வாய்ந்தவர்களே,
பாரிஸ் உடன்படிக்கையில் அளித்த எங்களது வாக்குறுதிகளை நிறைவேற்றுவதில் நாங்கள் வேகமாக முன்னேறி வருகிறோம். நாங்கள் இலக்கை நிறைவேற்றியதோடு மட்டுமல்லாமல், அதனைத் தாண்டியும் செயல்பட்டுள்ளோம். ஜி20 நாடுகளில், இந்தியா மட்டுமே தங்களது வாக்குறுதிகளை நிறைவேற்றுவதில் நல்ல முன்னேற்றம் பெற்றுள்ளது. கடந்த 5 ஆண்டுகளில் எங்களது புதுப்பிக்கத்தக்க எரிசக்தி உற்பத்தித் திறன், 162%-ஆக உயர்ந்துள்ளது. 2030-ம் ஆண்டுக்குள் 450 ஜிகாவாட் அளவுக்கு புதுப்பிக்கத்தக்க எரிசக்தி உற்பத்தி கட்டமைப்பை ஏற்படுத்த நாங்கள் இலக்கு நிர்ணயித்துள்ளோம். எல்இடி விளக்குகளின் பயன்பாட்டை ஊக்குவித்ததன்மூலம், கார்பன் டை ஆக்சைடு வெளியேற்றத்தின் அளவை 3 கோடி டன் அளவுக்கு குறைத்துள்ளோம். சர்வதேச சூரிய மின்சக்தி கூட்டமைப்பில் இணைவதாக ஸ்வீடன் வெளியிட்ட அறிவிப்பை நாங்கள் வரவேற்கிறோம். பேரிடரை எதிர்கொள்வதற்கான கட்டமைப்புக்கான கூட்டமைப்பில் விரைவில் இணையுமாறு நாங்கள் அழைப்பு விடுக்கிறோம்.
முக்கியத்துவம் வாய்ந்தவர்களே,
கொரோனாவுக்குப் பிந்தைய நிலைத்தன்மை மற்றும் மீட்பு நடவடிக்கைகளில் இந்தியா-ஸ்வீடன் நட்புறவால், முக்கிய பங்களிப்பை செய்ய முடியும். நமது பரஸ்பர ஒத்துழைப்பை புத்தாக்கம், தொழில்நுட்பம், முதலீடு, ஸ்டார்ட்-அப்கள், ஆராய்ச்சி ஆகிய துறைகளிலும் மேலும் மேம்படுத்த முடியும். பரஸ்பர ஒத்துழைப்பை வலுப்படுத்துவதற்கு பொலிவுறு நகரங்கள், நீர் சுத்திகரிப்பு, கழிவு மேலாண்மை, சுழல் பொருளாதாரம், ஸ்மார்ட் தொகுப்புகள், மின்னணு இடப்பெயர்வு, டிஜிட்டல் பரிமாற்றம் போன்ற துறைகளிலும் நல்ல வாய்ப்புகள் உள்ளன. நமது ஒத்துழைப்புக்கு புதிய பரிமாணத்தை இன்று நடைபெறும் காணொலி கருத்தரங்கு அளிக்கும் என்று நான் நம்புகிறேன்.
தேசிய பாதுகாப்பு அகாடமியில் பெண்களைச் சேர்ப்பது 2022 ஆம் ஆண்டு முதல் தொடங்கியது.
ஆண்டு வாரியான ஆட்சேர்ப்பு பின்வருமாறு:
நுழைதல் ஆண்டு இடங்கள் சேர்ந்தது
என்.டி.ஏ-148 ஜூலை 2022 19 19
என்.டி.ஏ- 149 ஜனவரி 2023 19 19
என்.டி.ஏ-150 ஜூலை 2023 19 19
தேசிய பாதுகாப்பு அகாடமியில் 57 பெண் கேடட்கள் சேர்க்கப்பட்டுள்ளனர். மாநில, யூனியன் பிரதேச வாரியான விவரங்கள் பின்வருமாறு:
i அசாம் - 1
ii பீகார் -1
iii சத்தீஸ்கர் 1
iv டெல்லி 3
v குஜராத் 1
vi ஹரியானா 19
vii இமாச்சலப் பிரதேசம் 2
viii ஜம்மு காஷ்மீர் 2
ix கர்நாடகா 1
x கேரளா 4 
xi மத்தியப் பிரதேசம் 1
xii மகாராஷ்டிரா 3
xiii பஞ்சாப் 3
xiv ராஜஸ்தான் 3
xv உத்தரப் பிரதேசம் 12
மொத்தம் 57
என்.டி.ஏ.வில் ஆண்களுக்கு இணையாக பெண்களுக்கு அதே வசதிகள் வழங்கப்படுகின்றன. கேடட்களுக்கு வழங்கப்படும் வசதிகள்:
• பொதுவான பயிற்சி.
• பொதுவான கல்விப் பாடத்திட்டம்.
• ஆடை மற்றும் உபகரணங்கள்:
- பாலினத்திற்கு ஏற்ப ஆடை.
- உபகரணங்கள், புத்தகங்கள் மற்றும் எழுதுபொருட்கள் போன்றவை ஆண்களுக்கு இணையாக வழங்கப்படுகின்றன.
இத்தகவலை பாதுகாப்புத்துறை இணை அமைச்சர் திரு அஜய் பட் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
----
(ANU/PLM/KRS
சுகாதாரம் மற்றும் குடும்ப நலத்துறை அமைச்சகம்
கற்பனையும் உண்மைகளும்
நிமோனியா தடுப்பூசி பற்றாக்குறை இருப்பதாக ஊடகங்களில் வெளியான செய்திகள் பொய்யானவை திரிக்கப்பட்டவை
நாடு முழுவதும் நிமோனியா தடுப்பூசி  பற்றாக்குறை இருப்பதாக அண்மையில் தேசிய நாளிதழ் ஒன்றில் செய்தி வெளியாகி உள்ளது. மகாராஷ்டிராவின் எஸ்ஐஓ உள்ளிட்ட மாநில சுகாதார அதிகாரிகளை மேற்கோள் காட்டி, ஒரு மாதத்திற்கு மேலாக நாடு முழுவதும் பல்லாயிரக்கணக்கான குழந்தைகளுக்கு கால அட்டவணைப்படி தடுப்பூசி செலுத்துவதற்கு இது இடையூறாக இருக்கிறது என்று செய்தியில் கூறப்பட்டுள்ளது. இந்த செய்தி தவறானது.
2022 அக்டோபர் 7 வரையிலான புள்ளி விவரங்கள் படி போதுமான பிசிவி தடுப்பூசி டோஸ்கள் இருப்பில் உள்ளன. அனைத்து மாநிலங்கள் மற்றும் யூனியன் பிரதேசங்களில் மொத்தம் 70,18,817  டோஸ் பிசிவி இருப்பில் உள்ளது. இது மகாராஷ்டிரா மாநிலத்தில் உள்ள 3,01794 டோஸ்களையும் உள்ளடக்கியதாகும்.
மத்திய சுகாதாரம் மற்றும் குடும்ப நல அமைச்சகத்தின் சுகாதார நிர்வாகத் தகவல் முறை புள்ளிவிவரத்தின்படி 2022 ஜனவரி முதல் 2022 செப்டம்பர் வரையிலான காலத்தில் அனைத்து மாநிலங்கள் மற்றும் யூனியன் பிரதேசங்களுக்கு மத்திய அரசால் வழங்கப்பட்டதில் மொத்தம் 3, 27, 67 ,028  டோஸ் பிசிவி பயன்படுத்தப்பட்டுள்ளது. இது மகாராஷ்டிரா மாநிலத்தில் பயன்படுத்தப்பட்ட 18, 80, 722 பிசிவி டோஸ்களையும் உள்ளடக்கியதாகும்.
2023 ஆம் ஆண்டுக்கு மாநிலங்களுக்கும் யூனியன் பிரதேசங்களுக்கும் பிசிவி கொள்முதலும் விநியோகமும் தொடங்கியுள்ளது.
குழந்தைகள் இறப்பு விகிதத்திற்குப் பெரும் காரணங்களில் ஒன்றாக நிமோனியா உள்ளது. எனவே இந்த பிரச்சினையை தீவிரமாக எதிர்கொள்ள மத்திய அரசு ஆக்கப்பூர்வமான நடவடிக்கைகளை மேற்கொண்டுள்ளது. நிமோனியா தடுப்பூசி 2017ல் மத்திய அரசால் அறிமுகம் செய்யப்பட்டது. மிகவும் கடுமையாக பாதிக்கப்பட்ட பீகார் இமாச்சலப்பிரதேசம், மத்தியப் பிரதேசம், ராஜஸ்தான், உத்தரப்பிரதேசம் ஆகிய ஐந்து மாநிலங்களில் படிப்படியாக செயல்படுத்தப்பட்டது. பின்னர் அனைவருக்கும் தடுப்பூசி திட்டத்தின் கீழ் நாடு முழுவதும் பிசிவி தடுப்பூசி விரிவுபடுத்தப்பட்டது. தற்போது இந்தியாவில் அனைவருக்கும் தடுப்பூசி திட்டத்தின் ஒருங்கிணைந்த பகுதியாக பிசிவிஉள்ளது. 27.1 மில்லியன் குழந்தைகளுக்கு பிறந்தவுடன் இது இலவசமாக அளிக்கப்படுகிறது.
இது மூன்று தவணைகளில் சேர்க்கப்படுகிறது.
குடியரசுத் தலைவர் செயலகம்
மகாவீர் ஜெயந்தியையொட்டி குடியரசுத் தலைவர் வாழ்த்து தெரிவித்துள்ளார்
மகாவீர் ஜெயந்தியையொட்டி குடியரசுத் தலைவர் திரு ராம்நாத் கோவிந்த் வெளியிட்டுள்ள வாழ்த்து செய்தியில் கூறியிருப்பதாவது;-
“புனிதமான மகாவீர் ஜெயந்தியையொட்டி அனைத்து குடிமக்களுக்கும் குறிப்பாக ஜெயின் சமூகத்தினருக்கு எனது இனிய நல்வாழ்த்துக்களை தெரிவித்து கொள்கிறேன்.
அகிம்சை, வாய்மை, திருடாமை, பிரம்மச்சர்யம், உடைமை இன்மை ஆகிய கொள்கைகளை கடைப்பிடிப்பதன் மூலம் ஆன்மீக விடுதலைப் பாதையை பகவான் மகாவீர் காட்டினார். துறவு, கட்டுப்பாடு, அன்பு, கருணை, அடக்கம், நேர்மை ஆகியவற்றின் அடிப்படையில் சீரான மனித வாழ்க்கையை நடத்துவதற்கு அவர் போதித்தார்.
இந்த நாளில் மகிம்சையை வளர்ப்பதையும், சமுகத்தில் அனைத்து வகையான தீமைகளை ஒழிப்பதையும் நோக்கிய பணிகளுக்கு நாம் அனைவரும் உறுதி ஏற்போம்.”
பொருளாதார விவகாரங்களுக்கான மத்திய அமைச்சரவைக் குழு
புதிய முதலீட்டுக் கொள்கை 2012-ஐ இந்துஸ்தான் உர்வாரக் மற்றும் ராசயான் நிறுவனத்தின் மூன்று அலகுகளுக்குப் பொருந்துவதை நீடிக்க அமைச்சரவை ஒப்புதல் அளித்துள்ளது
புதிய முதலீட்டுக் கொள்கை 2012-ஐ இந்துஸ்தான் உர்வாரக் மற்றும் ராசயான் நிறுவனத்தின்  மூன்று அலகுகளுக்கு அதாவது கோரக்பூர், சிந்ரி, பரவ்னி ஆகியவற்றுக்குப் பொருந்துவதை நீடிப்பதற்கான உரத்துறையின் முன்மொழிவை பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
இந்த நிறுவனத்தின் பரவ்னி அலகு ஆண்டுக்கு 12.7 லட்சம் மெட்ரிக் டன் நிறுவு திறன் கொண்ட எரிவாயு அடிப்படையிலான புதிய யூரியா உற்பத்தியை தொடங்கி உள்ளது. மூன்று எச்யுஆர்எல் யூரியா திட்டங்களின் செலவு ரூ.25.120 கோடியாகும். இந்த மூன்று பிரிவுகளுக்கும் இந்திய எரிவாயு ஆணையம், இயற்கை எரிவாயுவை வழங்கி வருகிறது.
இந்த நிறுவனம் விவசாயிகளுக்கு உரத்தேவையை நிறைவு செய்வது மட்டுமின்றி இந்தப் பிராந்தியத்தில் சாலைகள், ரயில் போக்குவரத்து, துணை தொழில்கள் போன்ற கட்டமைப்பு மேம்பாட்டையும் ஊக்கப்படுத்துகிறது. மேலும் நாட்டின் உணவுப் பாதுகாப்பை உறுதி செய்கிறது. உத்தரப்பிரதேசம், பீகார் உள்ளிட்ட 7 மாநிலங்களின் உரத்தேவையை எதிர்கொள்ள உலகின் சிறந்த தொழில்நுட்பங்களுடன் மூன்று அலகுகளும் ஒருங்கிணைந்து செயல்படுகின்றன.
நிதி அமைச்சகம்
உடான் திட்டத்தின்கீழ், 2024 ஆம் ஆண்டிற்குள் 100 புதிய விமான நிலையங்கள்
நாடாளுமன்றத்தில் 2020-21 நிதிநிலை அறிக்கையை தாக்கல் செய்து பேசிய நிதியமைச்சர் திருமதி நிர்மலா சீதாராமன், பொருளாதார மேம்பாட்டிற்கு கட்டமைப்புத் திட்டங்கள் மிக முக்கியமான இடத்தை பெறுகின்றன என்று கூறியதுடன், பொதுமக்களின் வாழ்நிலையை எளிதாக்க இந்த நிதிநிலை அறிக்கை அர்ப்பணிக்கப்படுகிறது என்று குறிப்பிட்டார். இந்திய துறைமுகங்களின் திறனை மேம்படுத்த அரசு குறைந்தபட்சம் ஒரு முக்கியமான துறைமுகத்தை நிறுவனமயமாக்கும் முயற்சியில் ஈடுபட்டிருப்பதாக அமைச்சர் குறிப்பிட்டார். இதன்மூலம் பங்குச்சந்தை பட்டியலில் அந்தத் துறைமுகத்தை இடம்பெறச் செய்யவும் முடிவு மேற்கொள்ளப்பட்டிருப்பதாகக் கூறினார்.
உடான் திட்டத்திற்கு ஆதரவு அளிக்கும் வகையில் 2024 ஆம் ஆண்டுக்குள்ளாக மேலும் 100 புதிய விமான நிலையங்களை உருவாக்கத் திட்டமிட்டிருப்பதாகவும் அமைச்சர் தெரிவித்தார். நாட்டில், விமானப் போக்குவரத்து உலகளாவிய சராசரி அளவைக்காட்டிலும், வெகு தீவிரமாக வளர்ச்சியடைந்து வருவதாகக் கூறிய அமைச்சர், போக்குவரத்தில் ஈடுபட்டுள்ள விமானங்களின் எண்ணிக்கை தற்போதுள்ள 600 என்ற நிலையிலிருந்து விரைவில் 1,200 என்ற அளவிற்கு உயரும் என்று நம்பிக்கை தெரிவித்தார்.
வேளாண் துறைக்கு பல்வேறு நலத்திட்டங்களை அறிவித்த அமைச்சர், க்ரிஷி உடான் என்ற திட்டத்தையும் அறிவித்துள்ளார். இதன் அடிப்படையில், விமானப் போக்குவரத்துத் துறை அமைச்சகம் சர்வதேச மற்றும் தேசிய வழித்தடங்களில் வேளாண் விளைபொருட்களை ஏற்றிச்செல்லும் விமானப் போக்குவரத்தை அறிமுகப்படுத்த திட்டமிட்டுள்ளது. குறிப்பாக, வடகிழக்கு மற்றும் பழங்குடியின மாவட்டங்களில் இருந்து விளையும் பொருட்களுக்கு சரியான மதிப்பு கிடைக்கும் வகையில் இந்த முயற்சி மேற்கொள்ளப்படுகிறது.
2020-21 ஆம் ஆண்டில் மின்சார மற்றும் புதுப்பிக்கத்தக்க எரிசக்தித் துறையில் மேம்பாட்டை ஏற்படுத்தும் வகையில், அந்தத் துறைக்கு 22,000 கோடி ரூபாய் நிதி ஒதுக்கீடு செய்யப்பட்டுள்ளது. அடுத்த 3 ஆண்டுகளில் ஏற்கனவே உள்ள பாரம்பரிய மின்சார மீட்டர்களை மாற்றிவிட்டு, ஸ்மார்ட் மீட்டர்களைப் பொறுத்துமாறு மாநிலங்கள் மற்றும் யூனியன் பிரதேசங்கள் கேட்டுக் கொள்ளப்பட்டுள்ளன.
தேசிய சமையல் எரிவாயு குழாய் அமைக்கும் திட்டம் தற்போதுள்ள 16,200 கிலோமீட்டர் தொலைவு என்ற அளவிலிருந்து 27,000 கிலோமீட்டர் தொலைவு என்ற அளவிற்கு விரிவுபடுத்தப்பட உள்ளது. வெளிப்படையான எரிவாயு கண்டறியும் திட்ட செலவினம் மற்றும் எளிய முறையிலான பரிவர்த்தனை ஆகிய சீர்திருத்தங்களும் அறிமுகப்படுத்தப்பட உள்ளன.
குறு சிறு மற்றும் நடுத்தர தொழில் துறை அமைச்சகம்
தேசிய எஸ்சி - எஸ்டி மைய திட்டத்தின் உயர் அதிகாரம் கொண்ட கண்காணிப்பு குழுவின்  5வது கூட்டத்துக்கு மத்திய அமைச்சர் திரு. நாராயண் ரானே தலைமை வகித்தார்
தேசிய எஸ்சி-எஸ்டி மைய திட்டத்தின் உயர் அதிகாரம் கொண்ட கண்காணிப்புக் குழுவின்ன்  5வது கூட்டம் மத்திய சிறு குறு நடுத்தர தொழில்கள் துறை அமைச்சர் திரு நாராயண் ரானே தலைமையில் நடைபெற்றது. இணை அமைச்சர் சிறு குறு நடுத்தர தொழில்கள் துறை இணை திரு பானு பிரதாப் சிங் வர்மா இணைந்து பங்கேற்ற இந்தக் கூட்டம் 3 நவம்பர் 2022 அன்று புதுதில்லியில் நடைபெற்றது.
இந்த கூட்டத்துக்கு தலைமை வகித்து பேசிய திரு நாராயண் ரானே, தேசிய எஸ்சி- எஸ்டி மைத்தின் முக்கிய நோக்கம், எஸ்சி-எஸ்டி பிரிவைச் சேர்ந்த தொழில்முனைவோருக்கு ஆதரவு அளிப்பதுதான் என்று கூறினார். அவர்களிடமிருந்து மத்திய அரசின் பொதுத்துறை நிறுவனங்கள் தங்களுக்கு தேவையான பொருட்களை 4 சதவீத அளவுக்கு கட்டாயம் கொள்முதல் செய்யவேண்டும் என்ற இலக்கை எட்டவேண்டும் என்றும் அவர் தெரிவித்தார். இது சிறு, குறு, நடுத்தர தொழில் நிறுவனங்களுக்காக மத்திய அரசு ஏற்படுத்திய பொதுத்துறை கொள்முதல் திட்டம் என்று அவர் குறிப்பிட்டார். இந்த திட்டம் செயல்பாட்டுக்கு வந்த பின்னர், எஸ்சி-எஸ்டி பிரிவைச் சேர்ந்த தொழில்முனைவோரிடமிருந்து மேற்கொள்ளப்படும் கொள்முதல் பெருமளவு அதிகரித்துள்ளது என்று அவர் கூறினார். இந்த கூட்டத்தின் உறுப்பினர்கள் தெரிவித்த ஆலோசனைகள் அனைத்தும் பரிசீலிக்கப்படும் என்றும் அவர் தெரிவித்தார். இந்த கூட்டத்தில் பேசிய இணையமைச்சர், தேசிய எஸ்சி-எஸ்டி மையத்தின்  செயல்பாடுகளின் முன்னேற்றம் குறித்து தமது கருத்துக்களை எடுத்துரைத்தார்.
உயர் அதிகாரம் கொண்ட கண்காணிப்பு குழுவின் உறுப்பினர்கள், எஸ்சி-எஸ்டி பிரிவைச் சேர்ந்த தொழில் மற்றும் வர்த்தக அமைப்புகளின் பிரதிநிதிகள், நித்தி ஆயோக் உறுப்பினர்கள், சமூக நீதி மற்றும் அதிகாரம் அளித்தல் அமைச்சக அதிகாரிகள் ,பழங்குடியினர் நலத்துறை அமைச்சக அதிகாரிகள் உள்ளிட்டோர் இக்கூட்டத்தில் பங்கேற்றனர்.
நிதி அமைச்சகம்
தங்கக் கடத்தல் முயற்சியை முயற்சியை முறியடித்த வருவாய்ப் புலனாய்வு துறையினர், மும்பை, பாட்னா மற்றும் டெல்லியில் 65.46 கிலோ தங்கத்தை பறிமுதல் செய்தனர்
வருவாய்ப் புலனாய்வு இயக்குநரகம், சுமார் 65.46 கிலோ எடையுள்ள 394 வெளிநாட்டு தங்கக் கட்டிகளை பறிமுதல் செய்துள்ளது. இதன் மதிப்பு ரூ.33.40 கோடி. இவை பெரும்பாலும் வடகிழக்கு மாநிலங்களிலிருந்து கடத்தப்பட்டவை.
மிசோராமில் இருந்து ஒரு கும்பல், கொரியர் சரக்குகள் மூலம் வெளிநாட்டிலிருந்து தங்கத்தை கடத்த இருப்பதாக வருவாய் புலனாய்வு பிரிவினருக்கு தகவல் கிடைத்தது.
கடத்தலை தடுக்க “Op Gold Rush” பிரிவை ஏற்படுத்திய வருவாய்ப் புலனாய்வு இயக்குநரகம், மும்பைக்கு அனுப்பப்பட்ட சரக்குப் பெட்டகங்களை சோதனை செய்தது.
19.09.2022 அன்று பிவாண்டியில் சரக்குப் பெட்டகங்களை ஆய்வு செய்தபோது, சுமார் 19.93 கிலோ எடையுள்ள 120 வெளிநாட்டு தங்கக் கட்டிகள் பறிமுதல் செய்யப்பட்டது. அதன் மதிப்பு ரூ.10இ18 கோடி.
இரண்டாவது சரக்கு பாட்னாவில் கண்டுபிடிக்கப்பட்டு பறிமுதல் செய்யப்பட்டது. தளவாட நிறுவத்தின் கிடங்கில் ஆய்வு நடத்தியபோது ரூ.14.50 கோடி மதிப்பீட்டிலான 28.57 கிலோ எடை கொண்ட 172 வெளிநாட்டு தங்கக் கட்டிகள் பறிமுதல் செய்யப்பட்டன. மூன்றாவதாக, தளவாட நிறுவனத்தின் டெல்லி மைய சரக்குகள் சோதனை செய்யப்பட்டது. அப்போது, ரூ.8.69 கோடி மதிப்பிலான 16.96 கிலோ எடை கொண்ட 102 வெளிநாட்டு தங்கக் கட்டிகள் பறிமுதல் செய்யப்பட்டன.
இந்த தொடர் பறிமுதல் நடவடிக்கைகள், வடகிழக்குப் பகுதியிலிருந்தும், தளவாட நிறுவனத்தின் உள்நாட்டு கொரியர் வழித்தடங்களிலும் வெளிநாட்டு தங்கத்தை இந்தியாவுக்குள் கடத்தி வர முயற்சி நடந்தது கண்டுபிடிக்கப்பட்டது. இத்தகைய பறிமுதல் நடவடிக்கைகள் வருவாய்ப் புலனாய்வு பிரிவினரின் தனித்துவமான மற்றும் நவீன கடத்தல் முறைகளைக் கண்டறிந்து, அவற்றை தடுக்கும் திறனை வலுப்படுத்துகின்றன. பல்வேறு நகரங்களில் நடத்தப்பட்ட சோதனைகளில் சுமார் 65.46 கிலோ எடை கொண்ட ரூ.33.40 கோடி மதிப்பிலான 394 வெளிநாட்டு தங்கக் கட்டிகள் பறிமுதல் செய்யப்பட்டன.
இதுகுறித்து தொடர் விசாரணை நடைபெற்று வருகிறது.
பாதுகாப்பு அமைச்சகம்
இந்தியா, ரஷ்யா கூட்டுப்பயிற்சி இந்த்ரா – 2018
கிளர்ச்சிகளை முறியடிப்பதற்காக ஐ.நா. ஆதரவுடன் இந்தியா – ரஷ்யா இடையே கூட்டு ராணுவப் பயிற்சி இந்த்ரா – 2018 பாபினா ராணுவ முகாமில் உள்ள  பாபினா துப்பாக்கிச் சுடும் பயிற்சித் திடலில் நவம்பர் 18 முதல் நடைபெற உள்ளது. ரஷ்யக் கூட்டமைப்பின் ஐந்தாவது ராணுவ படைப்பிரிவுகளும், இந்தியக் குடியரசின் ஆயுதம் தாங்கிய காலாட்படைப் பிரிவும், இந்த 11 நாள் பயிற்சியில் ஈடுபடுகின்றன. ரஷ்யப் படைகளின் சேர்ப்பு, பிரிதல் உள்ளிட்டவை இந்த நாட்கள்.
இந்த்ரா பயிற்சி வரிசையில் ஐ.நா. ஆதரவுடன் பத்தாவதாக நடைபெறும் இந்தப் பயிற்சியின் நோக்கம், அமைதிக்காப்பு / அமலாக்கச் சூழல் ஆகியவற்றில் இந்திய – ரஷ்ய ராணுவங்களின் கூட்டான உத்தியின் செயல்பாடுகளில் உள்ள ஆற்றலை உலகத்திற்குத் தெரிவிப்பதாகும்.
வி.கீ./எஸ்.எம்.பி./கீதா
(Visitor Counter : 158
நிதி அமைச்சகம்
அவசர கால கடன் உத்தரவாதத் திட்டம் அடுத்த ஆண்டு மார்ச் மாதம் வரை நீட்டிக்கப்படும் – இத்திட்டத்தின்கீழான கடன் உத்தரவாதம் விருந்தோம்பல் மற்றும் அதுசார்ந்த நிறுவனங்களுக்கு 50,000 கோடி ரூபாய் வரையில் விரிவுபடுத்தப்படும்
அவசர கால கடன் உத்தரவாதத் திட்டம் அடுத்த ஆண்டு மார்ச் மாதம் வரை நீட்டிக்கப்படும் என்று மத்திய நிதியமைச்சர் திருமதி. நிர்மலா சீதாராமன் தெரிவித்துள்ளார்.
இத்திட்டத்தின்கீழான கடன் உத்தரவாதம், விருந்தோம்பல் மற்றும் அதுசார்ந்த நிறுவனங்களுக்கு 50,000 கோடி ரூபாய் வரை விரிவுபடுத்தப்படும்.
இதன்மூலம் இத்திட்டத்தின் கீழ் மொத்த கடன் உத்தரவாதம் 5 லட்சம் கோடி ரூபாயாக இருக்கும் என்று அறிவிக்கப்பட்டுள்ளது.
இத்திட்டத்தின்கீழ் கூடுதலாக 130 லட்சம் குறு-சிறு மற்றும் நடுத்தர நிறுவனங்களுக்கு கடனுதவி வழங்கப்படுவதன் மூலம், பெருந்தொற்றின் காரணமாக ஏற்பட்டுள்ள பாதிப்புகளை எதிர்கொள்ள இயலும்.
உதயம், இ-ஷ்ரம், என்சிஎஸ், ஏஎஸ்இஇஎம் ஆகிய இணைய தளங்கள் இணைக்கப்படும் என்று அறிவிக்கப்பட்டுள்ளது.
மாற்றியமைக்கப்பட்ட கடனுறுதி அறக்கட்டளை திட்டத்தின் மூலம் கூடுதலாக 2 லட்சம் கோடி ரூபாய் கடனுதவி குறு-சிறு நிறுவனங்களுக்கு வழங்கப்படும்.
குடைகளுக்கான தீர்வை 20 சதவீதமாக உயர்த்தப்படுகிறது. அதன் உதிரிபாகங்களுக்கு வழங்கப்பட்டு வந்த வரி விலக்கு திரும்பப் பெறப்படுவதாக நிதியமைச்சர் அறிவித்துள்ளார்.
பிரதமர் அலுவலகம்
கொரியாவின் அதிபர் மற்றும் இத்தாலி, நார்வே நாடுகளின் பிரதமர்களை சந்தித்தார் பிரதமர் திரு.நரேந்திர மோடி
ஜெர்மனியில் ஹம்பர்க் நகரில் ஜி20 மாநாட்டின் இடையே, கொரிய குடியரசின் அதிபர் மேதகு மூன் ஜாயே-இன்-னை பிரதமர் திரு.நரேந்திர மோடி இன்று சந்தித்துப் பேசினார். அதிபர் தேர்தலில் பெற்ற வெற்றிக்காக அதிபர் மூனுக்கு பிரதமர் திரு.நரேந்திர மோடி நேரில் வாழ்த்துக்களை தெரிவித்துக் கொண்டார். தொலைபேசி மூலம் பிரதமர் வாழ்த்து தெரிவித்ததையும், கொரிய மொழியில் டுவிட்டரில் வாழ்த்துகளை பதிவுசெய்ததையும் அதிபர் நினைவுகூர்ந்தார். கொரிய மொழியில் வாழ்த்து தெரிவித்ததை, தென்கொரிய மக்கள், மகிழ்ச்சியுடன் வரவேற்றதாக அவர் தெரிவித்தார். இந்தியா, தென்கொரியா இடையேயான சிறப்பு பாதுகாப்பு ஒத்துழைப்பை மேலும் வலுப்படுத்துவது என்ற தங்களது வாக்குறுதியை இரு தலைவர்களும் எடுத்துரைத்தனர். குறிப்பாக, இந்தியாவில் தயாரிப்போம், டிஜிட்டல் இந்தியா, இந்தியாவில் தொடங்குவோம் போன்ற திட்டங்களில் பங்கேற்று ஒத்துழைப்பை வலுப்படுத்துவோம் என்று உறுதிபூண்டனர். இந்தியாவிற்கு விரைவில் வருமாறு அதிபர் மூனுக்கு பிரதமர் அழைப்பு விடுத்தார். இதனை அதிபர் ஏற்றுக் கொண்டார்.
இத்தாலி பிரதமர் மேதகு திரு.பாலோ ஜென்டோலினியை பிரதமர் திரு.நரேந்திர மோடி சந்தித்துப் பேசியபோது, இருதரப்பு உறவுகளை வலுப்படுத்துவதில், குறிப்பாக வர்த்தகம், முதலீடு மற்றும் மக்களுக்கு இடையேயான உறவு ஆகியவற்றை வலுப்படுத்துவதில் கவனம் செலுத்தப்பட்டது. இந்தியாவில் இந்த ஆண்டு நவம்பர் மாதத்தில் நடைபெற உள்ள உணவு பதப்படுத்துதல் கண்காட்சியான உலக உணவு இந்தியா  கண்காட்சியில் இத்தாலி பங்கேற்க வேண்டும் என்று பிரதமர் திரு. நரேந்திர மோடி அழைப்பு விடுத்தார். இருதரப்பு பொருளாதார ஒத்துழைப்பை வலுப்படுத்த, இரண்டு நாடுகளின் நடுத்தர அளவிலான நிறுவனங்களுக்கு இடையேயான கருத்துப் பரிமாற்றத்தை ஊக்குவிப்பதன் முக்கியத்துவத்தை இரு தலைவர்களும் எடுத்துரைத்தனர். தங்களது நாட்டில் தொழில் துறை உள்ளிட்டவற்றில் இந்தியாவின் முதலீட்டுக்கு இத்தாலி பிரதமர் வரவேற்பு தெரிவித்தார். வானிலை மாற்றத்தைத் தடுக்கவும், ஆப்பிரிக்காவில் வளர்ச்சியை ஊக்குவிக்கவும் நீடித்த தீர்வை ஏற்படுத்துவதற்காக இணைந்து செயல்படுவதற்கான வழிவகைகள் குறித்து இரு தலைவர்களும் ஆலோசனை நடத்தினர்.
பிரதமர் திரு.நரேந்திர மோடியும், நார்வே பிரதமர் மேதகு திருமதி.எர்னா சோல்பெர்க்-கும், இருதரப்பு விவகாரங்கள், குறிப்பாக பொருளாதார நல்லுறவை வலுப்படுத்துவது குறித்து ஆலோசனை நடத்தினர். தேசிய முதலீடு மற்றும் கட்டமைப்பு நிதியில், நார்வே-வின் ஓய்வூதிய நிதியம் பங்கேற்க வேண்டும் என்று பிரதமர் திரு.நரேந்திர மோடி அழைப்பு விடுத்தார். ஐக்கிய நாடுகள் பொது சபை கூட்டத்தின் இடையே நடைபெற உள்ள பெருங்கடல்கள் கருத்தரங்கில் இந்தியா பங்கேற்க வேண்டும் என்று நார்வே பிரதமர் அழைப்பு விடுத்தார். நீடித்த வளர்ச்சி இலக்குகளை  அடைவதற்காக, ஒத்துழைப்பு அளித்துவருவதை வெளிப்படுத்துவதன் அடையாளமாக, இந்தக் கூட்டத்தின் முடிவில், கால்பந்து ஒன்றை பிரதமர் திரு.நரேந்திர மோடிக்கு பிரதமர் சோல்பெர்க் வழங்கினார். அதில், நீடித்த வளர்ச்சி இலக்குகள் பொறிக்கப்பட்டிருந்தது.
மனித வள மேம்பாட்டு அமைச்சகம்
கொவிட்-19 காரணமாக பள்ளிக்கல்வியை கைவிட்ட மற்றும் பெற்றோரை இழந்த குழந்தைகளுக்கு ஆதரவளிக்க அரசு எடுத்த நடவடிக்கைகள்
நாடாளுமன்றத்தின் மக்களவையில் கேட்கப்பட்ட கேள்விகளுக்கு எழுத்துப்பூர்வமாக பதிலளித்த மத்திய கல்வி அமைச்சர் திரு தர்மேந்திர பிரதான், கீழ்கண்ட தகவல்களை அளித்தார்.
மாநிலங்கள்/யூனியன் பிரதேசங்களால் அடையாளம் காணப்பட்ட, பள்ளியில் இருந்து இடைநின்ற குழந்தைகள் குறித்த தகவல்களை திரட்டவும், பிரபந்த் தளத்தில் உள்ள சிறப்பு பயிற்சி மையங்களோடு அவர்களை இணைக்கவும் ஆன்லைன் முறை ஒன்றை பள்ளிக் கல்வி மற்றும் படிப்பறிவு துறை உருவாக்கியுள்ளது.
சமக்ரா சிக்ஷா திட்டத்தின் இழ் 2021-22-ல் முதல் முறையாக 16-19 வயதுப் பிரிவில் உள்ள, பள்ளிக்கல்வியை கைவிட்ட குழந்தைகளுக்கு ஆதரவளிப்பதற்காக வருடத்திற்கு ரூ 2000 வரை நிதியுதவி வழங்க திட்டமிடப்பட்டுள்ளது.
இதன் மூலம் தேசிய திறந்தவெளி பள்ளி அமைப்பு மற்றும் மாநில திறந்தவெளி பள்ளி அமைப்பு மூலம் அவர்கள் கல்வியை நிறைவு செய்ய இயலும். கொவிட்-19 காரணமாக பெற்றோரை இழந்த குழந்தைகளுக்கு கல்வி வழங்குவதற்காக பள்ளிக் கல்வி மற்றும் படிப்பறிவு துறை மற்றும் பெண்கள் மற்றும் குழந்தைகள் மேம்பாட்டு அமைச்சகம் ஆகியவை இணைந்து 2021 ஜூன் 16 தேதியிட்ட கடிதம் ஒன்றை வெளியிட்டுள்ளன.
கொவிட்-19 காரணமாக பெற்றோரை இழந்த குழந்தைகள் பள்ளிக் கல்வி மற்றும் படிப்பறிவு துறையின் பல்வேறு திட்டங்களின் கீழ் கொண்டுவரப் படுவார்கள்.
பெண் குழந்தைகள் கல்வி கற்பதை ஊக்குவிப்பதற்கான பல்வேறு நலத் திட்டங்களை கல்வி அமைச்சகத்தின் பள்ளிக் கல்வி மற்றும் படிப்பறிவு துறை செயல்படுத்தி வருகிறது.
சமக்ர சிக்ஷா திட்டத்தின் கீழ், பட்டியல், பழங்குடி, இதர பிற்படுத்தப்பட்டோர், சிறுபான்மையினர் மற்றும் வறுமைக்கோட்டுக்கு கீழுள்ள பெண் குழந்தைகளுக்காக ஆறு முதல் 12-ம் வகுப்பு வரையிலான உறைவிடப் பள்ளிகள் கஸ்தூரிபாய் காந்தி பாலிகா வித்யாலாயா எனும் பெயரில் நடத்தப்படுகின்றன.
நாடு முழுவதும் 5726 கஸ்தூரிபாய் காந்தி பாலிகா வித்யாலயாக்களுக்கு ஒப்புதல் அளிக்கப்பட்டுள்ள நிலையில், 5010 கஸ்தூரிபாய் காந்தி பாலிகா வித்யாலயாக்கள் 6.54 லட்சம் பெண் குழந்தைகளுடன் செயல்பட்டு வருகின்றன.
மாற்றுத் திறனாளி மாணவிகளுக்கு உதவித்தொகை வழங்கப்படுகிறது, தற்காப்பு உள்ளிட்ட பல்வேறு பயிற்சிகள் மாணவிகளுக்கு வழங்கப்படுகின்றன.
உயர்கல்வியில் சிறந்து விளங்கும் மாணவர்களுக்கான மத்திய கல்வி உதவித்தொகை திட்டத்தில், 50 சதவீதம் மாணவிகளுக்கு ஒதுக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1736860
https://pib.gov.in/PressReleasePage.aspx?PRID=1736861
புவி அறிவியல் அமைச்சகம்
அரபிக் கடல், மகாராஷ்டிரா மற்றும் தெலங்கானாவின் எஞ்சியப்பகுதிகள், குஜராத்தில் மேலும் சில பகுதிகளுக்கு தென்மேற்கு பருவமழை முன்னேறவுள்ளது
இந்திய வானிலை துறையின் வானிலை முன்னறிவிப்பு மையத்தின் படி:

அனைத்திந்திய வானிலை தகவல் சுருக்கம் மற்றும் முன்னறிவிப்பு அறிக்கை
முக்கிய வானிலை அம்சங்கள்மத்திய அரபிக் கடலின் அனைத்து பகுதிகள் மற்றும் வடக்கு அரபிக் கடலின் சில பகுதிகள், மும்பை மற்றும் உட்புற மகாராஷ்டிராவின் பல பகுதிகள் உள்ளிட்ட ஒட்டுமொத்த கொங்கன் பகுதி, தெற்கு குஜாராத்தின் சில பகுதிகள், தெலங்கானா மற்றும் ஆந்திரப் பிரதேசத்தின் இன்னும் சில பகுதிகள், வங்கக் கடலின் பெரும்பாலான பகுதிகள் மற்றும் வடக்கு வங்கக் கடலின் இன்னும் சில பகுதிகளுக்கு இன்று  தென்மேற்கு பருவமழை மேலும் முன்னேறி உள்ளது.அரபிக் கடல், மகாராஷ்டிரா, ஆந்திரப் பிரதேசம் மற்றும் தெலங்கானாவின் எஞ்சியப்பகுதிகள், குஜராத்தில் மேலும் சில பகுதிகள், மத்தியப் பிரதேசம் மற்றும் கிழக்கு உத்தரப் பிரதேசத்தின் சில பகுதிகள், ஒட்டுமொத்த ஒடிசா, மேற்கு வங்கம், ஜார்க்கண்ட், சத்திஸ்கர் மற்றும் பிகாரில் அடுத்த 2-3 தினங்களில் தென்மேற்கு பருவமழை முன்னேறவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1725654
-----
(Visitor Counter : 135
பிரதமர் அலுவலகம்
ஷில்லாங் சேம்பர் சேர்ந்திசைக் குழுவைச் சேர்ந்த திரு நீல் நாங்கின்ரிஹ் மறைவுக்குப் பிரதமர் இரங்கல்
ஷில்லாங் சேம்பர் சேர்ந்திசைக் குழுவை உருவாக்கியவரும் நடத்தியருவமான திரு நீல் நாங்கின்ரிஹ் மறைவுக்குப் பிரதமர் திரு நரேந்திர மோடி இரங்கல் தெரிவித்துள்ளார்.
ட்விட்டரில், பிரதமர் கூறியிருப்பதாவது:
“உலக அளவில் ரசிகர்களைக் குவித்துள்ள தலைசிறந்த ஷில்லாங் சேம்பர் சேர்ந்திசைக் குழுவை உருவாக்கியவர் திரு நீல் நாங்கின்ரிஹ் அவர்களின் வியத்தகு நிகழ்ச்சிகளை நானும் பார்த்திருக்கிறேன். அவர் வெகுவிரைவிலேயே நம்மைவிட்டுப் பிரிந்துவிட்டார். அவரது படைப்பாக்கம் எப்போதும் நினைவுகூரப்படும். அவரது குடும்பத்தினருக்கும் அவரை நேசிப்பவர்களுக்கும் இரங்கல்கள். அவரது ஆன்மா சாந்தியடைவதாக”.
(